Taktikai előzetes: Manchester City-Manchester United | Fogadas.Unibet
ExclusiveLabdarúgásPremier Liga Taktikai előzetes: Manchester City-Manchester United
Manchester United +0,25 (ázsiai) @ 2.28
Manchester United @ 4.10
Lassan (de tényleg lassan) felépülnek a MU sérültjei. Wayne Rooney eltiltásának vége, de a hírek szerint kisebb sérülést szedett össze edzésen és az sem világos, hogy Radamel Falcao játszhat-e majd. Antonio Valencia és Jonny Evans is visszatérhet, de Phil Jones és Ashley Young játékára nincs sok esély.
A City nélkülözi Frank Lampardot míg David Silva és Yaya Toure sem száz százalékos: a Newcastle elleni Ligakupa meccs után arról lehetett hallani, hogy megsérültek.
AZ ELŐZŐ SZEZON
Tavaly szeptemberben a City kényelmes győzelmet aratott városi riválisa felett (4-1). Az a meccs volt az első olyan találkozó, melyen komoly kétségek merültek föl David Moyes alkalmasságával kapcsolatban. A középpálya hátulsó részén Michael Carrick és Marouane Fellaini túl lassú volt ahhoz, hogy fölvegye a versenyt a Samir Nasri, Jesus Navas és Sergio Aguero trióval és Alvaro Negredo is okozott kellemetlen perceket. A dolgok aztán az Old Traffordon sem alakultak jobban a MU számára, a City korán megszerezte a vezetést és magabiztos, 3-0-s győzelmet aratott idegenben. Ugyanakkor a City ebben a szezonban még nem tudott hasonlóan jó játékkal előrukkolni és úgy tűnik, idén nem lesz olyan könnyű dolguk, mint tavaly volt.
AGGÁLYOK A CITY-NÉL
Egy 2-2-es döntetlen a CSKA Moszkva ellen a BL-ben, majd egy 2-1-es vereség a West Hamtől a PL-ben, és egy 2-0-s vereség a Newcatle-től a Ligkupában: ezek az eredmények azt mutatják, hogy valami nem működik Manuel Pellegrini csapatában.
"Egyéni hibákból kapunk gólokat, emellett nem úgy játszunk, ahogy szoktunk" - nyilatkozta ezzel kapcsolatban a City edzője, majd bővebben is kifejtette mire gondol - "Nem járatjuk olyan gyorsan a labdát, ahogy eddig tettük, nem csapatként játszunk hanem a játékosk egyénileg próbálják megoldani a szituációkat és túl sok helyzetet hagyunk ki. Talán elveszett a bizalom. Három, nagyon hasonló meccsen vagyunk túl: mindhárom alkalommal nagyon könnyen gólt kaptunk és a sok helyzetünkből alig értékesítettünk valamit."
Toure és Silva majdnem pontot mentett a West Ham ellen, de Pellegrininek igaza van. Elveszett az a csapatkohézió, ami az előző szezonban jellemző volt a Manchester Cityre és ez a védekezésre és a támadásra is negatív hatással van. Teljesen kiszámítható a City játéka: főleg Aguero gyorsaságára alapozva eröltetik a támadásokat, miközben a védekezésük meglehetősen szellős. Vincent Kompany kénytelen a szélről középre helyezkedni, hogy biztosítsa a középpályát és eközben Eliaquim Mangala gyakorlatilag teljesen magára marad. A City sebezhető.
A UNITED GYÉMÁNTJA
Ha Falcao és Rooney is pályára tud majd lépni, akkor a United visszatérhet a gyémánt alakzathoz, feltehetően Juan Matával együtt. Így a MU-ban meglesz az erő ahhoz, hogy uralják a pálya közepét és átrohanjanak a City középpályáján, főleg ha városi riválisuk a 4-4-2-es felállást választja majd. Valószínűleg James Milner feladata lesz Angel Di Maria őrzése, de egyébként Fernandinho, Toure és Fernando sincs olyan formában, hogy a United ne nőjjön majd ellenfele fölé. Ugyanakkor ha Louis van Gaal visszatér a gyémánt felálláshoz, akkor az a szélső játék föláldozásával járhat.
A CITY FORMÁJA
Sam Allardyce, a West Ham menedzsere múlt héten abba az edzői kategóriába sorolta Pellegrinit, aki nem képes változtatni a taktikai hadrenden. Ugyanakkor ez meccs üvölt a 4-3-3-as taktikért, a megszokott 4-4-2 helyett. Se Fernando, se Fernandinho és Toure nincs kirobbanó formában, de hármuk (vagy kettejük plusz Milner) pályára küldése stabilabbá tenné a középpályát a United támadásaival szemben.
Tegyük hozzá, hogy Edin Dzeko játéka is csalódást okoz mostanság és csak néhány olyan játékos akad a keretben, akik jelenleg rosszabbnak tűnnek. Talán mégis kicsit előnyösebb lehet majd a kétcsatáros játék.
A City formája ingadozik, a MU viszont fejlődik – nem csak az öt meccses veretlenség miatt, de újabban rendre az utolsó percekben egyenlítenek.
Sok múlik azon, hogy ki fog elöl játszani de a vendéggyőzelemért kínált 4.10-es odds kicsit soknak tűnik, viszont a 2.30-as ázsiai hendi nagyon jó. De a Félidő/Teljes idő (X2)-re kínált 9.00-es szorzó is csábító.
SZAVAZZ AZ UNIBETRE ITT - Best Gambling Blog At The 2014 Football Blogging Awards By Jonathan Wilson 2 years ago
Hétközi forduló Angliában
Jonathan Wilson 41 Articles
Jonathan Wilson taktikai elemzése a Tottenham-Chelsea meccsről
Jonathan Wilson taktikai elemzése a Liverpool - Manchester City rangadóról Jonathan Wilson taktikai előzetese az Anglia-Spanyolország barátságos meccshez Copyright 1997-2014, Unibet Minden jog fenntartva. Az "UNIBET" bejegyzett védjegy. A Unibet weboldalain feltűnő játékosokkal, csapatokkal, rendezvény szervezőkkel, az Unibet nem áll kapcsolatban, sem együttműködésben.